Kostol svätého Jána (Tartu)

Kostol svätého Jána (estón. Jaani kirik) je kostol v estónskom meste Tartu, vystavaný v slohu tehlovej gotiky. Je zasvätený Jánovi Krstiteľovi. Pôvodne bol katolícky, dnes je luteránsky. Najstaršie časti súčasnej budovy pochádzajú zo 14. storočia. Najstaršia zmienka v písomných prameňoch pochádza z roku 1323. Predtým na rovnakom mieste stála cirkevná stavba minimálne od 1. polovice 13. storočia. Archeologické prieskumy ukázali, že tu mohol byť drevený kostol už v 12. storočí. To je obzvlášť pozoruhodné vzhľadom na fakt, že v Estónsku došlo ku christianizácii neskôr. Budova bola z veľkej časti prestavaná po veľkej severnej vojne. V rokoch 1746 a 1769 boli pristavané barokové kaplnky . Zvláštnosťou je zhruba tisíc ručne vytvorených terakotových sošiek v okolí kostola. Každá figúrka má iné rysy. Obľúbená legenda hovorí, že boli takto zobrazení občania Tartu. Ich vek sa odhaduje na 700 rokov. Od roku 1999 má kostol dva nové zvony pomenované Peetrus a Paulus, podľa dvoch mestských patrónov (sv. Petra a Pavla). Referencie Iné projekty Commons ponúka multimediálne súbory na tému Kostol svätého Jána (Tartu) Zdroj Tento článok je čiastočný alebo úplný preklad článkov Kostel svatého Jana (Tartu) na českej Wikipédii a St. John's Church, Tartu na anglickej Wikipédii.